SEBUAH SIRI DOKUMENTARI NETFLIX
Di pinggir Delta Okavango di Botswana,
generasi baru sedang belajar tentang dunia haiwan.
Kumpulan anjing liar, berusia 10 minggu.
Duma merupakan yang paling yakin.
Duma sentiasa mencari adventur
dan anggap diri sebagai pemimpin di masa depan.
Ibu bapa anak-anak anjing itu pasangan alfa.
Tapi setiap anjing dewasa berusaha untuk keluarga ini.
Sementara kawanan ini keluar memburu,
sepupu Bamba menjaga kawasan.
Pasukan hebat ini berkongsi ikatan paling kukuh
dalam dunia semula jadi.
Ikatan yang mesti dibina oleh anak-anak anjing ini,
dan ia akan menentukan kelangsungan hidup Duma.
Bagi kebanyakan bayi dunia liar, menjadi anggota keluarga yang rapat
menjadi penentu hidup dan mati.
UGANDA SEMENANJUNG MWEYA
Keempat-empat anak ini ialah cerpelai.
Tiga anak cerpelai jalur betina berani,
dan si anak jantan, Quito yang pemalu.
Setelah empat minggu di dalam sarang,
anak-anak ini melihat dunia buat pertama kali.
Anak-anak ini akan dijagai keluarga yang besar, sebanyak 35 ekor.
Tapi anak-anak ini sasaran mudah bagi pemangsa.
Quito dan adik-beradiknya ada peluang 50/50
untuk hidup beberapa bulan berikutnya.
Untuk tingkatkan kemungkinan, setiap anak mesti bersama yang dewasa
yang mengajar kemahiran diperlukan dalam dunia luar.
Ibu Quito akan terus memberi susu,
tapi tugas penjagaan anak harian urusan keluarga.
Semakin kuat hubungan dengan penjaga,
lebih baik peluang anak-anak ini.
Semua anak ini telah dipasangkan.
Semua kecuali Quito.
Quito tidak cukup mendesak supaya cerpelai dewasa mengambilnya.
Jadi Quito bersendirian sekarang.
Kakak-kakaknya telah diajar apa yang boleh makan.
Anai-anai…
sepah bulan, kumbang,
bahkan ular kecil pun ada dalam menu.
Tapi sementara kakak-kakaknya kenyang,
Quito semakin lapar.
Quito memberanikan diri mendekati abangnya, Quboua.
Tapi remaja itu tak berminat untuk jadi pengasuh.
Melainkan Quito boleh bekerjasama dengan cerpelai dewasa,
masa depannya tidak pasti.
Sementara sesetengah anak kecil bergelut untuk jalin hubungan
di lautan berais Alaska,
satu bayi dan ibunya yang penyayang tidak dapat dipisahkan.
Memerang laut kecil ini ialah Kesari.
Usianya empat minggu dan menjadi tumpuan dunia ibunya.
Kesari dibawa oleh ibu tunggalnya
setiap hari sejak sebulan lalu.
Walaupun lahir di dalam air,
sehingga kini, Kesari masih tak tahu berenang.
Anak-anak lain sebayanya sudah mula belajar berenang.
Kesari juga sepatutnya.
Tapi Kesari gembira dengan keadaannya, diangkut secara percuma oleh ibunya.
Anak yang dimanjakan,
tapi merapikan diri penting.
Menggebukan bulu bulu Kesari, memerangkap udara pada kulitnya,
menjadi penebat penting untuknya menghadapi air glasier.
Tanpanya, Kesari takkan bertahan sehari pun.
Semua keperluan Kesari dipenuhi,
termasuk susu penuh lemak.
Lima bulan lagi sebelum Kesari bercerai susu.
Ia memenatkan atau ibunya
yang perlu makan.
Tapi menyelam mencari makanan
bermakna meninggalkan anaknya sendirian dan tanpa perlindungan.
Kesari tak boleh ditinggalkan di darat.
Pulau terdekat sudah berpenghuni.
Pantai pula kawasan terlarang.
Pilihan ibunya hanya
tinggalkan si anak di permukaan laut.
Tapi ia berisiko.
Helang botak datang cari ikan di sini,
tapi helang ini juga bersedia tangkap anak memerang yang bersendirian.
Walaupun bahaya,
ibunya mengambil peluang itu ketika Kesari tidur.
Tapak sulaiman merupakan makanan kalori yang diperlukannya.
Memeriksa anaknya dengan pantas,
si ibu kembali untuk yang kedua.
Air pasang surut berubah dengan cepat di pantai ini.
Dalam beberapa minit saja,
Kesari hanyut lebih 91 meter dari tempat ditinggalkan ibunya.
Apabila si ibu kembali, Kesari telah tiada.
Walaupun memiliki ibu bapa paling penyayang di dunia,
membesar dalam dunia liar amat bahaya.
Terutamanya bagi cerpelai Quito,
yang masih berusaha mencari ahli keluarga yang sanggup menjaganya.
Hubungan saudara betina dengan mentor
semakin kuat setiap hari.
Begitu juga keyakinan anak-anak itu.
Main lawan-lawan satu cara belajar mempertahankan diri…
dan Quito ketinggalan.
Quito mendekati Quboua,
tapi sekali lagi, Quito diketepikan.
Bukan saja pelajaran yang Quito ketinggalan.
Mentor juga pengawal peribadi.
Burung marabu boleh menelan anak cerpelai.
Ancaman bagi Quito bukan setakat pemangsa.
Apabila malam menjelang, bahaya lebih besar muncul.
Beberapa meter dari sarang, keluarga telah mengesan bau.
Kumpulan cerpelai lain masuk ke kawasan ini sebentar tadi.
Peperangan merebut kawasan ganas
dan jika keluarga diserang, anak-anak ini tidak akan hidup.
Tidak boleh membazir masa.
Haiwan ini harus berpindah,
dan perlu bergerak sekarang.
Di Afrika Selatan, keluarga anjing liar juga terancam.
Pengasuh Bamba mengawasi pemangsa.
Bamba nampak yang paling bahaya.
Singa.
Hanya 61 meter dari tempat tidur Duma dan adik-beradiknya.
Singa mungkin bersendirian tapi bagi anak-anak ini,
haiwan itu bahaya.
Mempertaruhkan nyawanya, Bamba bersemuka dengan musuh.
Tapi penceroboh tidak berganjak.
Singa nampak anak-anak itu.
Bamba takkan berdaya sendirian.
Tapi bantuan akan tiba.
Seekor anjing mungkin bukan tandingan,
tapi empat ekor boleh menakutkan singa itu.
Bahaya berakhir,
tiba waktu makan malam.
Setiap anjing dewasa berusaha seratus peratus untuk keluarga ini.
Usaha berpasukan untuk melindungi dan beri makan kepada anak-anak.
Tapi Duma belum belajar untuk mengutamakan orang lain.
Baginya, setiap waktu makan peluang untuk tunjukkan dirinya.
Tapi zaman Duma dijaga akan berakhir.
Dunianya akan bertambah besar dan bahaya.
Di Alaska, hidup Kesari telah mencapai saat genting.
Anak memerang itu hilang.
Ibunya semakin cemas.
Tiba-tiba,
panggilan dikenali.
Ibu dan anak bersatu semula.
Setelah hampir kehilangannya,
ibunya memutuskan tiba masa untuk bertegas.
Mulai sekarang, latihan berat untuk Kesari.
Pertama, selam pantas untuk membiasakan diri dengan air.
Kemudian latihan berenang sepenuhnya.
Melalui dorongan ibunya dan telinga dipegang dengan berhati-hati,
perlahan-lahan Kesari mula belajar.
Dalam masa dua minggu, Kesari mahir bermain air di permukaan.
Tapi menyelam situasi yang berbeza.
Cubaannya mencari makanan tidak begitu baik.
Tapi syukur, ibunya memberi makanan.
Kesari semakin cekap.
Kesari bukan lagi anak yang tenang,
anak kecil ini semakin berdikari setiap hari.
Ikatan hebat yang dikongsi
akan beri peluang terbaik kepada Kesari pada masa depan.
Dalam empat bulan lagi,
anak kecil ini akan menempuh jalan sendiri.
Tapi sehingga itu,
kedua-duanya boleh menikmati masa berharga bersama.
Di Uganda,
kekuatan keluarga amat penting
bagi Quito dan adik-beradiknya.
Risau ancaman serangan, keluarga ini akan berpindah.
Perjalanan yang pendek tapi melalui kawasan bahaya.
Saudara betina dijaga.
Tapi Quito sendirian.
Perjalanan separuh lagi,
Quito jauh ditinggalkan.
Quito sendirian dalam keadaan terdedah.
Helang martial ini cukup besar untuk menewaskan cerpelai dewasa .
serta anak-anak.
Jika dikesan, Quito takkan berpeluang.
Quito hanya mampu meminta bantuan.
Si abang, Quboua datang menyelamat,
tepat pada masanya.
Kawasan selamat,
keluarga meneruskan perjalanan.
Bunyi Quito dalam bahaya merupakan pencetus Quboua perlukan.
Akhirnya,
Quito memiliki ikatan istimewa yang diinginkan.
Akhirnya, keluarga ini selamat sampai ke kediaman baru.
Memiliki pemandangan tasik,
banyak air untuk diminum serta makanan.
Permulaan Quito agak mencemaskan,
tapi hidup nampak gembira.
Walaupun pada awalnya agak keberatan,
Quboua berubah menjadi mentor yang paling prihatin.
Laluan menuju alam dewasa mencabar.
Tapi dengan sokongan keluarga, Quito berpeluang sampai ke sana.
Ini hari dan pencapaian baru,
bagi Duma dan adik-beradiknya.
Ibu Duma memutuskan tiba masanya berhenti bawa makanan kepada anak-anak
dan membawa anak-anak mencari makanan.
Pertama kali bagi haiwan ini jauh dari jerumun.
Duma yang cekal juga tidak pasti.
Makanan pertama anak-anak ini ialah impala
dan Duma tidak sabar untuk menikmatinya.
Dalam keluarga ini, anak-anak diutamakan
hanya apabila anak-anak kenyang, anjing dewasa akan makan.
Duma tidak menunjukkan kesabaran.
Ketika penjaganya sibuk, Duma mula meneroka.
Adik-beradiknya mengekori.
Busut anai-anai menjadi tempat memanjat yang sesuai.
Setelah Duma yang berani berundur,
jelas Duma tidak tahu arah tujunya.
Sebagai ketua dilantik sendiri,
Duma memilih arah.
Tapi jalan yang salah.
Tanah basah ini asing bagi anak-anak ini.
Duma telah membuatkan adik-beradiknya sesat.
Kembali ke tempat hasil buruan,
Bamba sedar anak-anak anjing telah tiada
dan terus membentuk pasukan mencari.
Biasanya, bau anak-anak dihidu,
tapi dalam angin sekuat ini, baunya tidak dapat dihidu.
Kehidupan anak-anak anjing kini bergantung kepada ikatan keluarga.
Duma belajar betapa pentingnya menjadi satu pasukan.
Anak-anak memerlukan kawanan,
dan memerlukannya sekarang.